Sonofon har søgt Jammerbugt Kommune om tilladelse til at bygge en 42 meter høj mobilmast på skolens legeplads. Det har fået de lokale beboere til at lave en underskriftindsamling. - Når der er noget man er utilfreds med, kan man godt gå og brokke sig over det, men hvis vi ikke gør noget, så sætter de jo bare masten op, siger Berit Søndergaard, som har været med til at indsamle de mange underskrifter og fortsætter: - At placere den på skolens legeplads hvor vores børn går, det synes jeg ikke er optimalt. Hos de ansvarlige politikere er man positive overfor de lokale borgeres aktion. - Det gør et kolossalt stort indtryk, det er helt givet, og det er det vi ønsker, når vi politikere sætter noget i høring, at vi få et klar og reelt svar tilbage, det kan vi arbejde med, og det vil vi gøre, siger Karl Schrøder (Soc.dem.) medlem at Teknik- og miljøudvalget i Jammerbugt Kommune. Selve høringsfristen slutter den 18. juli. og så er det op til politikerne at beslutte mastens endelige placering.

Referat:
Borgerne i Biersted er utilfredse. Byens skole risikere at få en mobilmast som ny nabo, og derfor blev 500 protest-underskrifter i dag afleveret til politikerne i Jammerbugt Kommune.